
ANUNȚ CONCURS


UAT GEACA, județul Cluj organizează concurs în data de 08.10.2026, ora 10:00, pentru ocuparea pe perioadă determinată (până la 31.12.2029) a două posturi vacante de natură contractuală de manager proiect cu timp parțial (4h/zi) și asistent manager cu timp parțial (4h/zi) în cadrul proiectului -„Mai aproape de bunicii noștri – servicii comunitare de sprijin și îngrijire”, Cod apel: PIDS/632/PIDS_P6/OP4/ESO4.11/PIDS_A26, Cod proiect: 353198.


CONDIȚII GENERALE DE PARTICIPARE:
Condiții generale care trebuie îndeplinite de o persoană pentru a putea participa la concurs:

a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia
Confederației Elvețiene, cu reședința în România;
a) cunoaște limba română, scris și vorbit;
b) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
c) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
d) îndeplinește condițiile de studii și, după caz, de vechime sau alte condiții specifice potrivit cerințelor postului scos la concurs;
e) nu a fost condamnată definitiv pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciul, care
împiedică înfăptuirea justiției, de fals ori a unor fapte de corupție sau a unei infracțiuni săvârșite cu intenție, care ar face-o incompatibilă cu exercitarea funcției, cu excepția
situației în care a intervenit reabilitarea ;
f) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura
activitatea de care s-a folosit pentru săvârșirea infracțiunii sau fată de aceasta nu s-a luat măsura de siguranță a interzicerii ocupării unei funcții sau a exercitării unei profesii;

g) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice
Judiciare, cu modificările ulterioare, pentru domeniile din cadrul sistemului de
învăţământ, sănătate sau protecţie socială, precum şi orice domeniu care presupune
contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a
unei persoane.

CONDIȚII SPECIFICE DE PARTICIPARE :

1. Manager proiect

· STUDII DE SPECIALITATE - Studii superioare 
· EXPERIENȚA SOLICITATĂ - Manager proiect și/sau să fi deținut funcții conducere/coordonare – 36 luni

2. Asistent manager

· STUDII DE SPECIALITATE - Studii medii
· EXPERIENȚA SOLICITATĂ - Experiență în implementarea de activități  - 12 luni

COMPETENȚE SOLICITATE :

· Manager Proiect

1. Să cunoască cadrul strategic si cadrul legal aplicabil, asa cum sunt definite in Anexa 4-Cadrul strategic și cadrul legal aplicabil la GS aplicabil CPP
2. Competente Manager proiect certificate
3. Sa cunoasca prevederile Ghiduluil Conditii generale si Ghidului Conditii specifice
4. Sa detina cunostinte privind legislatia in domeniul asistentei sociale cu accent pe asistenta persoanelor varstnice
5. Operare PC: MS Office (Word, Excel, Power Point, Internet)
6. Competente de comunicare scrisa si orala in limba romană

· Asistent Manager

1. Operare PC: MS Office (Word, Excel, Power Point, Internet)
2. Competente de comunicare scrisa si orala in limba romana
3. Capacitatea de lucru în echipă

CERINŢE SPECIFICE:

(1) Contractul individual de muncă se încheie între persoana care îndeplinește condiţiile pentru a fi angajată pe o funcție contractuală şi autoritatea sau instituţia publică, prin
reprezentantul său legal, în condiţiile prevăzute de Legea nr. 53/2003, republicată, cu modificările şi completările ulterioare, cu respectarea următoarelor cerinţe specifice:
a) persoana să aibă cetăţenie română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România;
b) persoana să cunoască limba română, scris şi vorbit;
c) persoana să aibă capacitate deplină de exerciţiu;
d) persoana să îndeplinească condiţiile de studii necesare ocupării postului;
e) persoana să îndeplinească condiţiile de vechime, respectiv de experienţă necesare ocupării postului, după caz;
f) persoana să nu fi fost condamnată definitiv pentru săvârşirea unei infracţiuni contra
securităţii naţionale, contra autorităţii, infracţiuni de corupţie sau de serviciu, infracţiuni de fals ori contra înfăptuirii justiţiei, cu excepţia situaţiei în care a intervenit reabilitarea;
g) persoana nu execută o pedeapsă complementară prin care i-a fost interzisă exercitarea
dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de
siguranţă a interzicerii ocupării unei funcţii sau a exercitării unei profesii;
h) contractul să nu conţină clauze de confidenţialitate sau, după caz, clauze de neconcurenţă.

(2) Prin excepţie de la condiţia prevăzută la alin. (1) lit. a) pot fi angajaţi şi cetăţeni străini, cu respectarea regimului stabilit pentru aceştia prin legislaţia specifică şi legislaţia muncii.

ATRIBUȚIILE POSTULUI:

1. Manager proiect
· asigură un sistem corespunzător de comunicare şi cooperare între toţi factorii implicaţi în implementarea proiectului inclusiv implicarea partenerilor în conformitate cu prevederile contractului de finanțare;
· se asigură de respectarea regulamentului privind protecția datelor;
· coordonează implementarea activităților în conformitate cu contractul de finanţare;
· asigură obținerea rezultatelor în conformitate cu prevederile contractului de finanţare;
· asigură realizarea indicatorilor în conformitate cu prevederile contractului de finanțare;
· asigură realizarea valorii grupului ţintă în conformitate cu prevederile contractului de finanțare;
· coordonează și răspunde de respectarea prevederilor contractului de finanțare,
regulamentelor comunitare şi ale legislaţiei naţionale în vigoare cu privire la măsurile de informare şi publicitate,
· asigură respectarea elementelor de identitate vizuală stabilite
· asigură respectarea regulilor cu privire la egalitatea de şanse în conformitate cu prevederile contractului de finanţare;
· asigură respectarea regulilor cu privire la mediu în conformitate cu prevederile contractului de finanţare;
· coordonează activitatea de achiziții, avizează documentațiile de achiziții
· avizează contractele încheiate de Solicitant în cadrul proiectului;
· asigură achiziționarea resurselor materiale în conformitate cu prevederile contractului de finanţare;
· asigură utilizarea resurselor materiale achiziţionate în cadrul proiectului, în conformitate cu prevederile contractului de finanțare;
· asigură resursele/condiţiile logistice conform contractului de finanţare;
· semnează Acordurile parteneriale ce vor fi incheiate cu actori institutionali relevanti in pentru atragere / selectare GT;
· Identifică dificultăţile înregistrate în implementarea proiectului (comunicarea dintre echipa de proiect şi grupul tinta al proiectului, comunicarea in cadrul echipei de proiect, probleme în implementarea activităţilor proietului) și dispune măsuri corective;
· asigură respectarea temelor orizontale si a temelor secundare prevăzute în contractul de finanţare;
· asigură respectarea cerinţelor privind arhivarea documentelor (nomenclator dosare,
condiţiile de păstrare, arhivare şi depozitare, accesibilitate a documentelor generate din implementarea proiectului);
· coordonează activitatea de modificare a contractului de finanțare (notificări, acte adiționale);

· coordonează și participă la procesul de monitorizare tehnică a progresului implementării activitaților;
· aprobă rapoartele elaborate in cadrul proiectului;
· coordonează procesul de monitorizare a progresului financiar și de elaborare a cererilor de rambursare, cererilor de plata si al cererilor de prefinantare;
· aprobă/avizează documente financiare generate din implementarea activităților proiectului, în raport cu procedura de lucru relevantă și aria de competență;
· participă la procesul de recrutare a experților proiectului și întocmește fișele de post pentru personalul nominalizat în echipa de implementare, în cazul indisponibilității
responsabilului resurse umane;
· conduce intâlnirile de lucru ale echipei de implementare;
· coordonează și participă la analizele privind stadiul de implementare;
· coordonează, participă la elaborarea și avizează: planuri, metodologii si proceduri de lucru,
· coordonează și efectuează vizite de verificare la locul de desfășurare a activităților,
· coordonează elaborarea și aprobă rapoartele experților si fișelor de pontaj.

2.  Asistent Manager

· participă alături de membrii echipei de implementare la elaborarea metodologiilor si procedurilor de lucru relevante
· realizează bazele de date pentru activitatea proiectului
· este punctul de legătură pentru membri echipei de implementare proiect ;
· gestionează documentele proiectului ;
· participă la şedinţele de proiect;
· întocmeşte şi transmite către managerul de proiect / coordonator P1, rapoarte si fise de pontaj privind activitatea proprie;


DOSARUL DE CONCURS:
(1)  Pentru înscrierea la concurs candidații vor prezenta un dosar care va conține următoarele documente:
a) formular de înscriere la concurs, conform modelului prevăzut la anexa nr. 2;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale

postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu
privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială,
precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care
presupune examinarea fizică sau evaluarea psihologică a unei persoane;
i) curriculum vitae, model comun european.
(2) Modelul orientativ al adeverinţei menţionate la alin. (1) lit. e) este prevăzut în anexa nr. 3.
(3) Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru
candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
(4) Copiile de pe actele prevăzute la alin. (1) lit. b) - e), precum şi copia certificatului de
încadrare într-un grad de handicap prevăzut la alin. (3) se prezintă însoţite de documentele
originale, care se certifică cu menţiunea "conform cu originalul" de către secretarul comisiei de concurs.
Concursul pentru ocuparea unui post vacant constă în următoarele etape:

a) selecţia dosarelor de înscriere;
b) proba scrisă
c) interviul.
În vederea participării la concurs, candidaţii depun dosarul de concurs în termen de 10 zile lucrătoare de la data afişării anunţului pentru ocuparea posturilor vacante, respectiv până în data de 01.10.2026 ora 14:00, la sediul Primăriei Comunei Geaca, localitatea Geaca, str.
Principală, nr. 183, jud. Cluj,  compartimentul Secretariat sau pot fi transmise prin Poşta Română, serviciul de curierat rapid, poşta electronică sau platformele informatice ale autorităţilor sau instituţiilor publice. 
În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau

platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la
secretarul comisiei de concurs cu documentele prevăzute la lit. b)-e) în original, pentru
certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice, după caz, sub sancţiunea neemiterii actului administrativ de angajare.
Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format pdf, documentele fiind acceptate
doar în formă lizibilă. Nerespectarea transmiterii documentelor și a termenelor prevăzute mai sus, după caz, conduce la respingerea candidatului. Prin raportare la nevoile individuale,
candidatul cu dizabilităţi poate înainta comisiei de concurs, în termenul prevăzut la art. 34 Hotărârea Guvernului nr. 1336/2022, propunerea sa privind instrumentele necesare pentru asigurarea accesibilităţii probelor de concurs.

CALENDARUL DE DESFĂȘURARE A CONCURSULUI:

	Nr. crt.
	Activitate
	Data
	Ora

	
1.
	
Data publicării anunțului
	17 septembrie 2026
	10:00

	
2.
	
Data limită de depunere a dosarelor
	01 octombrie 2026
	14:00

	
3.
	
Selecția dosarelor
	02 octombrie 2026
	12:00

	
4.
	
Afișarea selecției dosarelor
	02 octombrie 2026
	14:00

	
5.
	Termen limită pentru depunerea contestațiilor privind
selecția dosarelor
	05 octombrie 2026
	14:00

	
6.
	
Afișarea rezultatelor la contestații
	05 octombrie 2026
	16:00

	
7.
	
Proba scrisă
	08 octombrie 2026
	10:00

	
8.
	
Afișarea rezultatelor la proba scrisă
	08 octombrie 2026
	16:00

	
9.
	
Termen limită contestații la proba scrisă
	09 octombrie 2026
	16:00

	
10.
	Afișarea rezultatelor la soluționarea contestațiilor la
proba scrisă
	12 octombrie 2026
	10:00

	
11.
	
Interviul
	13 octombrie 2026
	10:00



	
12.
	
Afișarea rezultatelor la proba de interviu
	13 octombrie 2026
	12:00

	
13.
	
Termen limită contestații la proba de interviu
	14 octombrie 2026
	12:00

	
14.
	Afișarea rezultatelor la soluționarea contestațiilor la
proba de interviu
	14 octombrie 2026
	14:00

	
15.
	
Afișare REZULTAT FINAL
	14 octombrie 2026
	16:00



BIBLIOGRAFIE:
Bibliografie manager proiect:
1. Ordonanța de urgență nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă 
2. Hotărârea Guvernului nr.829/2022 pentru aprobarea Normelor metodologice de aplicare a Ordonanței de urgență nr. 133 din 17 decembrie 2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă 
3. Ordonanța de urgentă nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora 
4. Ghidul solicitantului Condiții Specifice - ,,Servicii de îngrijire la domiciliu pentru persoane vârstnice,, 
5. Ghidul solicitantului Condiții Generale aferent Programului Incluziune și Demnitate Socială 2021-2027 
6. Manualul beneficiarului PIDS 2021-2027

Bibliografie asistent manager:
1. Ordonanța de urgență nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă 
2. Hotărârea Guvernului nr.829/2022 pentru aprobarea Normelor metodologice de aplicare a Ordonanței de urgență nr. 133 din 17 decembrie 2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă 
3. Ordonanța de urgentă nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora 
4. Ghidul solicitantului Condiții Specifice - ,,Servicii de îngrijire la domiciliu pentru persoane vârstnice,, 
5. Ghidul solicitantului Condiții Generale aferent Programului Incluziune și Demnitate Socială 2021-2027 
6. Manualul beneficiarului PIDS 2021-2026


Persoane de contact: 
· Hideg Melinda Secretar General, tel: 0771475652

